 उत्तर कोरियाका नेता किम जोङ–उनकी फुपु सार्वजनिक कार्यक्रममा देखिएकी छन् । सन् २०१३ मा उनका पतिलाई फासी दिइएपछि पहिलोपटक किम कियोङ्ग–हुई सार्वजनिक कार्यक्रममा देखिएकी हुन् । उनी उत्तर कोरियाका संस्थापक किम इल–सुङ्गकी छोरी तथा हालका नेता किम जोङ–उनका पिता किम जोङ–इलकी बहिनी हुन् । सन् २०१३ मा नेता किमको निर्देशनमा राजद्रोहको अभियोगमा किम कियोङ्ग–हुईका पति चाङ्ग सोङग–थाएकलाई फासी दिइएको थियो । तर आइतबार उत्तर कोरियाको राष्ट्रिय सञ्चारमाध्यमले नयाँ वर्षका अवसरमा भएको कार्यक्रममा भतिज किम जोङ–उनसँगै उनी पनि उपस्थित भएको तस्बिर सार्वजनिक गरेको हो । समाचार संस्था केसिएनएले जारी गरेको तस्बिरमा उनी नेता किम र उनकी पत्नीको साथमा बसेको देखिन्छ ।
किम जोङ–उनका पिता को हुन्?
किम जोङ–इल